smcproject/ml-wiki-sentences huggingface dataset:
അജൈവ സംയുക്തങ്ങൾ ഭൂമിയുടെ പുറംതോടിന്റെ ഭൂരിഭാഗവും ഉൾക്കൊള്ളുന്നു.
കാർബൺ അടങ്ങിയിരിക്കുന്ന ചില ലളിതമായ സംയുക്തങ്ങൾ പലപ്പോഴും അജൈവ സംയുക്തങ്ങളായി കണക്കാക്കപ്പെടുന്നു.
ഉദാഹരണങ്ങളിൽ കാർബൺ മോണോക്സൈഡ് , കാർബൺ ഡയോക്സൈഡ് , കാർബണേറ്റുകൾ, സയനൈഡുകൾ തുടങ്ങിയന.
ഇവയിൽ പലതും ജീവജാലങ്ങൾ ഉൾപ്പെടെയുള്ള ജൈവവ്യവസ്ഥയുടെ ഭാഗങ്ങളാണ്.
1828-ൽ ഫ്രെഡറിക് വൊ̈ഹ്ലറിന്റെ അമാണിയം സയനേറ്റിനെ യൂറിയയാക്കുന്ന പരിവർത്തനപ്രവർത്തനം ആധുനിക കാർബണിക രസതന്ത്രത്തിന്റെ  തുടക്കമായിരുന്നു.
വോഹ്ലർ കാലഘട്ടത്തിൽ, ജൈവ സംയുക്തങ്ങൾ ഒരു സുപ്രധാന ചൈതന്യത്തിന്റെ സ്വഭാവമാണെന്ന് വ്യാപകമായ വിശ്വാസമുണ്ടായിരുന്നു.
ജീവശാസ്ത്രത്തിന്റെ അഭാവത്തിൽ, അജൈവ രസതന്ത്രവും ജൈവ രസതന്ത്രവും തമ്മിലുള്ള വ്യത്യാസം കേവലം അർത്ഥശാസ്ത്രപരം മാത്രമാണ്.
ഇതും കാണുക അജൈവ സംയുക്തങ്ങളുടെ പട്ടിക മിനറൽ ആസിഡ് അവലംബം
അജ്ഞാത കർതൃകം ഇംഗ്ലീഷ് വിലാസം https://ml.wikipedia.org/wiki/Anonymous_work ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
ഏതെങ്കിലും ചൊല്ലുകൾ , കവിതകൾ , കഥകൾ , ലേഖനങ്ങൾ , തുടങ്ങി ആരു രചിച്ചതാണെന്നറിയാത്ത കൃതികളെ അജ്ഞാത കർതൃകങ്ങൾ എന്നു പറയുന്നു.
അറിയപ്പെടാതെ പോയ കർത്താക്കൾ, പേരു വെളിപ്പെടുത്താത്ത രചയിതാക്കൾ, തുടങ്ങിയവരാണ് ഇത്തരം കൃതികൾ രചിച്ചതെന്നു കരുതപ്പെടുന്നു.
ഇന്ന് നിലവിലുള്ള പല ചൊല്ലുകളും ആരു രചിച്ചെന്നോ ഉണ്ടാക്കിയെന്നോ അറിവില്ല.
അജ്ഞാതവാസം
ആളറിയിക്കാതെയുള്ള വാസത്തെ അജ്ഞാതവാസം എന്നു പറയുന്നു.
അക്ഷക്രീഡാവ്യവസ്ഥ അനുസരിച്ച് പാണ്ഡവൻമാർ ഒരാണ്ട് ആ വിധം കഴിച്ച ജീവിതത്തിനാണ് അജ്ഞാതവാസമെന്നു പ്രസിദ്ധി.
യുധിഷ്ഠിരനും ദുര്യോധനനുവേണ്ടി ശകുനിയും തമ്മിൽ നടത്തിയ രണ്ടാമത്തെ ചൂതാട്ടത്തിന്റെ വ്യവസ്ഥ, തോല്ക്കുന്ന കക്ഷി പന്ത്രണ്ടുകൊല്ലം വനവാസവും ഒരു കൊല്ലം അജ്ഞാതവാസവും ചെയ്യണമെന്നായിരുന്നു.
അജ്ഞാതവാസകാലത്ത് ജ്ഞാതരായിപ്പോയാൽ അവർ വീണ്ടും ഈ വിധം വനവാസവും അജ്ഞാതവാസവുമായി പതിമൂന്നു സംവത്സരം തരണം ചെയ്യണം.
ചൂതിൽ തോറ്റത് യുധിഷ്ഠിരനായിരുന്നതിനാൽ വ്യവസ്ഥ പാലിക്കാൻ പാണ്ഡവൻമാർ പാഞ്ചാലിയോടൊത്തു നാടുവിട്ടു.
പാണ്ഡവരുടെ അജ്ഞാതവാസം
പന്ത്രണ്ടുകൊല്ലത്തെ വനവാസംകഴിഞ്ഞ് അജ്ഞാതവാസത്തിന് സമയമായപ്പോൾ എവിടെ, ഏതു വേഷത്തിൽ, എന്തു ജോലിചെയ്ത് ഒരു കൊല്ലം ആളറിയിക്കാതെ കഴിച്ചു കൂട്ടാം എന്നു പാണ്ഡവൻമാർ കൂടിയാലോചിച്ചു.
ഈ വിധമുള്ള താമസത്തിന് ഏറ്റവും പറ്റിയതായി വിരാടന്റെ മത്സ്യരാജ്യം തിരഞ്ഞെടുത്തു.
തങ്ങൾ കൈക്കൊള്ളേണ്ടവേഷത്തെയും ജോലിയേയും സംബന്ധിച്ച് ഇങ്ങനെയും നിശ്ചയിച്ചു: യുധിഷ്ഠിരൻ ബ്രാഹ്മണവേഷത്തിൽ കങ്കൻ എന്ന നാമംധരിച്ച് വിരാടന്റെ സദസ്യനായി താമസിക്കുക; ഭീമൻ വലലൻ എന്ന പേരിൽ വിരാടന്റെ ആനക്കാരനും മല്ലനും പാചകനുമായി സേവനമനുഷ്ഠിക്കുക; അർജുനൻ ബൃഹന്നള എന്ന പേരിൽ ഒരു ഷണ്ഡനായി വിരാടരാജധാനിയിലുള്ള സ്ത്രീകളെ നൃത്തഗീതാദികൾ അഭ്യസിപ്പിക്കുക; നകുലൻ ഗ്രന്ഥികൻ എന്നപേരിൽ വിരാടന്റെ കുതിരക്കാരനായും സഹദേവൻ തന്ത്രിപാലൻ എന്നപേരിൽ കാലിമേയ്പുകാരനായും നില്ക്കുക; പാഞ്ചാലി വിരാടരാജ്ഞിയുടെ സൈരന്ധ്രിയായി ദാസ്യവൃത്തിചെയ്യുക.
പാണ്ഡവൻമാർ ഈ നിശ്ചയമനുസരിച്ച് പ്രച്ഛന്നവേഷം ധരിച്ചു വിരാടരാജധാനിയിൽ എത്തി നിയുക്ത ജോലികളിൽ ഏർപ്പെട്ടു.
അജ്ഞതവാസക്കാലത്ത്
അവർ അജ്ഞാതരായി കഴിയുന്ന കാലത്തു പല പ്രധാനസംഭവങ്ങളും ഉണ്ടായി.
ഒരിക്കൽ രാജധാനിയിൽ ബ്രഹ്മോത്സവത്തോടനുബന്ധിച്ചു നടന്ന മല്പ്പിടുത്തത്തിൽ ജീമൂതൻ എന്നൊരു മഹാമല്ലനെ വലലൻ അടിപ്പെടുത്തിക്കൊന്നു.
വേറൊരിക്കൽ സൈരന്ധ്രിയുടെ രൂപലാവണ്യം കണ്ടു കാമാന്ധനായിത്തീർന്ന രാജസ്യാലൻ കീചകനെയും വലലൻ തന്ത്രത്തിൽ വധിച്ചു.
കീചകന്റെ വധവൃത്താന്തംകേട്ട്, പാണ്ഡവൻമാർ വിരാടരാജ്യത്തുണ്ടെന്ന് ശങ്ക തോന്നുകയാൽ ദുര്യോധനൻ , ത്രിഗർത്തരാജാവായ സുശർമാവുമായി ആലോചിച്ച് വിരാടനെതിരേ ഒരു ദ്വിമുഖാക്രമണത്തിനു പുറപ്പെട്ടു.
ആദ്യം ത്രിഗർത്തന്റെ സൈന്യം വിരാടന്റെ രാജ്യത്തിൽ പ്രവേശിച്ചു.
പാണ്ഡവൻമാരുടെ അജ്ഞാതവാസകാലാവധി അവസാനിച്ച ദിവസമായിരുന്നു അത്.
വിരാടനു സഹായിയായിച്ചെന്ന വലലൻ ത്രിഗർത്തനെ ബന്ധനസ്ഥനാക്കുകയും അയാളുടെ സൈന്യത്തെ ഓടിക്കുകയും ചെയ്തു.
പിറ്റേന്നു കൌരവൻമാർ കടന്നുകയറി ഗോഗ്രഹണം നടത്തിത്തുടങ്ങി.
അവരോട് എതിരിടാൻ ബൃഹന്നളയെ സാരഥിയാക്കിക്കൊണ്ട് വിരാടപുത്രനായ ഉത്തരൻ തേരിൽ പുറപ്പെട്ടെങ്കിലും ശത്രുക്കളെ കണ്ടപ്പോൾ ഭയപ്പെട്ട് പിന്തിരിഞ്ഞോടി; ബൃഹന്നള ഉത്തരനെ ബലാത്ക്കാരമായി പിടിച്ചു തേരിൽ കൊണ്ടാക്കിയിട്ട്, അദ്ദേഹം തേരോടിച്ചാൽ മതിയെന്നും താൻ യുദ്ധം ചെയ്തുകൊള്ളാമെന്നും പറഞ്ഞ്, തന്റെയും സഹോദരൻമാരുടെയും പരമാർഥസ്ഥിതി വെളിപ്പെടുത്തിക്കൊടുത്തു.
അർജുനൻ കൌരവസേനയെ തോല്പിച്ചോടിച്ച് പശുക്കളെ വീണ്ടെടുത്തുകൊണ്ടുമടങ്ങി.
ശത്രുക്കളെ ജയിച്ചത് ഉത്തരൻതന്നെയാണെന്നു പറഞ്ഞുകൊള്ളാൻ അർജുനൻ അവന് അനുമതി നല്കി.
ത്രിഗർത്തനോടെതിരിടാൻപോയ വിരാടൻ രാജധാനിയിലെത്തിയപ്പോൾ ഉത്തരൻ ഒറ്റയ്ക്കു കൌരവൻമാരെ തുരത്തിവിട്ടിരിക്കുന്നു എന്ന വാർത്തയുമായി ഉത്തരന്റെ ദൂതൻമാരും വന്നുചേർന്നു.
രാജാവ് ഈ വിജയം ആഘോഷിക്കാൻ വട്ടംകൂട്ടി.
ആഘോഷത്തിന്റെ ഭാഗമായി വിരാടനും കങ്കനും തമ്മിൽ ഒരു അക്ഷക്രീഡ നടത്തിക്കൊണ്ടിരിക്കുമ്പോൾ, ബൃഹന്നള സഹായിക്കാനുണ്ടെങ്കിൽ ഉത്തരനെന്നല്ല ആർക്കും ശത്രുക്കളെ ജയിക്കാം എന്നു കങ്കൻ ആവർത്തിച്ചു പറഞ്ഞു.
പുത്രന്റെ ജയത്തെ ഇങ്ങനെ നിസ്സാരമാക്കി സംസാരിച്ച കങ്കനോട് അരിശംതോന്നിയ രാജാവ് ചൂതെടുത്ത് കങ്കന്റെ മുഖത്തേക്കെറിഞ്ഞു.
ചൂതുകൊണ്ടു മുറിഞ്ഞ് കങ്കന്റെ മൂക്കിൽനിന്ന് ചോരയൊഴുകി.
തത്സമയം രാജസന്നിധിയിൽ എത്തിച്ചേർന്ന ഉത്തരൻ ഈ കാഴ്ചകണ്ട് അന്ധാളിച്ചു.
കൌരവൻമാരെ ജയിച്ചത് വാസ്തവത്തിൽ താനല്ലെന്നും താൻ ഭയപ്പെട്ടോടിയപ്പോൾ ഒരു ദേവകുമാരൻ തേരിൽ വന്നുകയറി തന്നെ പിടിച്ചു തേർത്തട്ടിലിട്ടുകൊണ്ട് കൌരവൻമാരെ ഏകനായി എതിർത്ത് ഓടിക്കുകയാണുണ്ടായതെന്നും തത്ക്കാലം മറഞ്ഞിരിക്കുന്ന ആ ദേവകുമാരൻ അടുത്തുതന്നെ അച്ഛനെ കാണുന്നതാണെന്നും ഉത്തരൻ വെളിപ്പെടുത്തി.
അച്ഛനും മകനും കങ്കനോടുമാപ്പിരന്നു.
മൂന്നാം ദിവസം രാവിലെ പാണ്ഡവൻമാർ തങ്ങളുടെ പ്രച്ഛന്നവേഷം മാറ്റി കുളിച്ച് ശുഭ്രവസ്ത്രധാരികളായി വിരാടന്റെ രാജസദസ്സിൽ പ്രവേശിച്ച് വരാസനങ്ങളിൽ ഇരുന്നു.
അതുകണ്ട് ഈർഷ്യാകലുഷിതനായിത്തീർന്ന വിരാടനോട് അർജുനൻ സത്യാവസ്ഥയെല്ലാം പറഞ്ഞു.
ഇങ്ങനെ അഭിജ്ഞാതരായിത്തീർന്ന പാണ്ഡവൻമാർക്കു വിരാടൻ സർവസ്വദാനം ചെയ്തതിനുപുറമേ അർജുനനു തന്റെ മകൾ ഉത്തരയെയും നല്കി.
പക്ഷേ, അർജുനൻ അവളെ സ്വീകരിക്കാൻ വിസമ്മതിക്കുകയും തന്റെ പുത്രനായ അഭിമന്യുവിന് നല്കിയാൽ മതിയെന്ന് പറയുകയും ചെയ്തു.
അജ്ഞാതവാസത്തിന്റെ വിജയകരമായ സമാപനത്തിനുശേഷം പാണ്ഡവൻമാർ ഉപപ്ളാവ്യത്തിൽ താമസിക്കുമ്പോഴാണ് ഭാരതയുദ്ധത്തിനു നാന്ദികുറിച്ച ഭഗവദ്ദൂതു നടന്നത്.
ഈ ഇതിവൃത്തത്തെ ആധാരമാക്കി കുട്ടിക്കുഞ്ഞുതങ്കച്ചി‍‍ , വി. കൃഷ്ണൻതമ്പി , കൊടുങ്ങല്ലൂർ കൊച്ചുണ്ണിത്തമ്പുരാൻ എന്നിവർ ഭാഷാനാടകങ്ങളും വെൺമണിമഹൻ നമ്പൂതിരി ഒരു ആട്ടക്കഥയും രചിച്ചിട്ടുണ്ട്.
ഇരയിമ്മൻതമ്പി‍‍യുടെ കീചകവധം , ഉത്തരാസ്വയംവരം എന്നീ രണ്ട് ആട്ടക്കഥകൾ പാണ്ഡവൻമാരുടെ അജ്ഞാതവാസകാലാനുഭവങ്ങളെ ഏതാണ്ട് സമഗ്രമായി ആവിഷ്കരിക്കുന്നു.
ഭാസന്റെ കൃതികളുടെ സഞ്ചയമായ ഭാസനാടകചക്രത്തിലുൾപ്പെട്ട പഞ്ചരാത്രം എന്ന  നാടകവും ഈ അജ്ഞാതവാസം വിഷയമാക്കിയുള്ളതാണ്.
ഒരു യാഗം ചെയ്ത ധന്യനായ ദുര്യോധനൻ കൂടുതൽ ധന്യനാകാൻ ഗുരുവിനു ഒരു ആചാര്യദക്ഷിണ ചെയ്യാൻ ഒരുങ്ങുന്നു.
പക്ഷേ ദ്രോണാചാര്യർ ആവശ്യപ്പെട്ടത് പാണ്ഡവർക്ക് രാജ്യം പങ്കിടണമെന്നാണ്.
അതിനെ ശകുനി എതിർത്തപ്പോൾ സമവായം എന്ന നിലക്ക് അജ്ഞാതവാസത്തിൽബാക്കിയുള്ള  അഞ്ച് രാത്രികൾക്കുള്ളിൽ അവരെ കുറിച്ച് വിവരം ശേഖരിച്ചാൽ നൽകാമെന്ന് ഒഴിഞ്ഞുമാറുന്നു.
അതിനിടയിൽ കീചകവധം വാർത്ത കേട്ട ഭീഷ്മർ ഭീമസാന്നിധ്യം തിരിച്ചറിഞ്ഞ് ആ കരാർ സ്വീകരിക്കാൻ ദ്രോണരോട് നിർദ്ദേശിക്കുന്നു.
യാഗത്തിൽ പങ്കെടുത്തില്ല എന്ന കാരണം പറഞ്ഞ വിരാടരാജ്യത്തുനിന്ന് ഗോഗ്രഹണം നിർദ്ദേശിക്കുന്നു.
ബൃഹന്നള കൗരവരെ തോൽപ്പിക്കുന്നു.
വലലൻ അഭിമന്യുവിനെ ആയുധമില്ലതെ തട്ടിയെടുക്കുന്നു.
അഭിമന്യുവിനെ ബന്ദിയായി കൊണ്ടുവരുന്നു.
യുദ്ധം ജയിച്ചതിന്റെ പാരിതോഷികമായി ഉത്തരയെ അഭിമന്യുവിനു നൽകുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അജ്ഞാതവാസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
1989ൽ തോമസ്കുര്യന്റെ കഥക്ക് എസ്.എൻ. സ്വാമി തിരക്കഥയും സംഭാഷണവുമെഴുതി കെ. മധുസംവിധാനവും ചെയ്ത ഒരു മലയാള ഭാഷാ നിയമ ത്രില്ലറാണ് അടിക്കുറിപ്പ് .
അഭിഭാഷകന്റെ വേഷത്തിൽ മമ്മൂട്ടി പ്രധാന കഥാപാത്രത്തെ അവതരിപ്പിക്കുന്നു.
താരം വേഷം 1 മമ്മൂട്ടി അഡ്വ.
ഭാസ്‌കര പിള്ള 2 ജഗതി ശ്രീകുമാർ ബഷീർ 3 ഉർവ്വശി ഗീത 4 സുകുമാരൻ മുഖ്യമന്ത്രി 5 ലാലു അലക്സ് ക്യാപ്റ്റൻ ജോൺ 6 ശ്രീനാഥ് രാജു 7 ജനാർദ്ദനൻ വില്യംസ് 8 വിജയരാഘവൻ മുഹമ്മദ് അലി 9 ജോസ് പ്രകാശ് മേനോൻ 10 ലിസ്സി വീണ-ഭാസ്‌കര പിള്ളയുടെ സഹോദരി 11 കെ.പി.എ.സി. സണ്ണി ഐ.ജി കാർത്തികേയൻ 12 മീന ഭാസ്‌കര പിള്ളയുടെ അമ്മ 13 ബാബു നമ്പൂതിരി പബ്ലിക് പ്രോസിക്യൂട്ടർ 11 ജഗദീഷ് ബപ്പുട്ടി 12 പ്രതാപചന്ദ്രൻ വെങ്കട സ്വാമി 13 കൊല്ലം തുളസി കളക്ടർ 11 കെ.പി.എ.സി. അസീസ് ജഡ്ജി 12 കൊതുകു നാണപ്പൻ ആസു 13 ശങ്കരാടി കൃഷ്ണക്കുറുപ്പ് 11 പറവൂർ ഭരതൻ പിള്ള 12 ശാന്തകുമാരി ബഷീറിന്റെ അമ്മ 13 നന്ദു ദന്തഡോക്ടറുടെ അസിസ്റ്റന്റ് 11 എം.എസ്. തൃപ്പൂണിത്തുറ കസ്റ്റംസ് ഓഫീസർ 12 മുരളി മോഹൻ ഡോക്ടർ 13 സുമ ജയറാം ബഷീറിന്റെ സഹോദരി 11 നാസർ ലത്തീഫ് സണ്ണി 12 വിജയൻ ആഭ്യന്തരമന്ത്രി കേശവൻ
പാട്ടുകളീല്ല
ഒളിച്ചോടിയ ബഷീർ ( ജഗതി ശ്രീകുമാർ ) എന്നയാളെ ചുറ്റിപ്പറ്റിയാണ് കഥ.
കപ്പലിന്റെ ക്യാപ്റ്റൻ ( ലാലു അലക്സ് ), കൊച്ചിയിലെ ആങ്കറിംഗ് പോസ്റ്റ് ബന്ധുക്കൾക്ക് ബഷീറിനെ കൈമാറാൻ ആഗ്രഹിക്കുന്നു.
എന്നിരുന്നാലും, തന്റെ വ്യക്തിത്വവും പൗരത്വവും തെളിയിക്കുന്ന രേഖകളൊന്നും ബഷീറിനില്ല, അതിനാൽ അദ്ദേഹത്തെ നാടുകടത്തുന്നതിൽ വെല്ലുവിളികൾ ഉണ്ടായിരുന്നു.
അഭിഭാഷകൻ ഭാസ്‌കര പിള്ള ( മമ്മൂട്ടി ) കുറച്ച് പദ്ധതികൾ പരീക്ഷിക്കുന്നു.
ബഷീറിനെതിരെ കൊലപാതകശ്രമങ്ങൾ നടന്നതിനാൽ കാര്യങ്ങൾ ആവേശഭരിതമാകുന്നു.
ഭാസ്‌കര പിള്ള രക്ഷാപ്രവർത്തനത്തിനെത്തി ബഷീറിന്റെ ഐഡന്റിറ്റി കണ്ടെത്തുന്നതിൽ വിജയിക്കുകയും ഒടുവിൽ നാടകത്തിന് പിന്നിലുള്ള ആളുകളെ കണ്ടെത്തുകയും ചെയ്യുന്നു.
പരാമർശങ്ങൾ ബാഹ്യ ലിങ്കുകൾ അടിക്കുറിപ്പ് ഇന്റർനെറ്റ് മൂവി ഡാറ്റാബേസിൽ മലയാളം മൂവി ഡാറ്റാബേസിലെ ആദിക്കുരിപ്പ്
അടികൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലബാറിലുള്ള ഒരു പൂജാരിവർഗ്ഗമാണ് അടികൾ .
പൂണൂൽ ധരിക്കുന്ന ഇവർ ഭഗവതീ ക്ഷേത്രങ്ങളിൽ പ്രധാനമായും ഭദ്രകാളി , ദുർഗ്ഗ, ഭുവനേശ്വരി ക്ഷേത്രങ്ങളിലാണ് പൂജ നടത്തുന്നത്.
പൂജക്കു പഞ്ചമകാരങ്ങളിൽ പെട്ട മദ്യമാംസാദികൾ ഉപയോഗിക്കുന്നു.
ഇതിനെ ശാക്തേയപൂജ, ഭഗവതീപൂജ, കൗളാചാരം എന്നൊക്കെ പറയുന്നു.
ചില കാവുകളിൽ പൂജാകർമ്മങ്ങൾ നടത്തുന്നതും അടികളാണ്.
പ്രസിദ്ധമായ കൊടുങ്ങല്ലൂർ ക്ഷേത്രത്തിലെ പൂജാദികർമ്മങ്ങൾ നടത്തുന്നത് അടികൾമാരാണ്.
ഇതുകൂടാതെ, വേറെയും ചില ക്ഷേത്രങ്ങളിൽ ഇവർക്ക് പൂജാദികർമ്മങ്ങളുണ്ട്.
മക്കത്തായമാണ് അടികളുടെ ദായക്രമം.
ഇവർ നായർ സമുദായത്തിലെ ഒരു അവാന്തര വിഭാഗമാണ് (ഇവർ അമ്പലവാസികളാണെന്നും ഒരു പക്ഷമുണ്ട്).
അടികൾ ജാതിയിൽ പെട്ട സ്ത്രീയെ 'അടിയമ്മ' എന്നു പറയപ്പെടുന്നു. 'തൃപ്പാദങ്ങൾ'ക്കുള്ള ഒരു പര്യായമായ 'അടികൾ' എന്ന ജാതിനാമത്തിന്റെ നിഷ്പ്പത്തിക്ക് സാമൂഹികമായ കരണങ്ങളുണ്ട്.
മദ്യംകൊണ്ടു പൂജിക്കുന്നതിനു അടികൾ എന്നു പേരായിട്ടുള്ളവരെയുമാക്കി എന്ന് കേരളോത്പത്തി യിൽ കാണുന്നു. 'നിലത്തടികൾ', 'മറത്തിലടികൾ', 'കീഴേപ്പാട്ടടികൾ' എന്നിങ്ങനെ അടികളാക്കപ്പെട്ടിട്ടുള്ളവരുടെ മൂന്നുതറവാടുകൾ കൊടിക്കുന്നത്തു ക്ഷേത്രത്തിലെ ശാന്തിക്കവകാശികളായിട്ടുണ്ട് എന്ന് മാനവിക്രമ ഏട്ടൻ തമ്പുരാന്റെ കൊട്ടിച്ചെഴുന്നള്ളത്തും അരിയിട്ടുവഴ്ച്ചയും എന്ന പ്രന്ധത്തിൽ പുളിയമ്പാറ്റെ കുഞ്ഞികൃഷ്ണമേനോൻ രേഖപ്പെടുത്തിയിട്ടുണ്ട്.
“ പൂജാവിധിക്കു മധുമാംസ നിവേദനത്താൽ
സാജാത്യമാറ്റടികളൊന്ന്, തിരിഞ്ഞവംശ
വൈജാത്യമേ'റ്റടികളെ'ന്നൊരു ജാതിതീർത്തു ”
എന്ന് കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ (1865 - 1913) കേരളം എന്ന് കാവ്യത്തിൽ എഴുതിയിരുന്നു.
news article Archived 2012-03-09 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടിമക്കാശ്
ഭൂസ്വത്ത് അനുഭവിക്കുന്നതിന്, അടിമ എന്ന നിലയിൽ, കൈവശക്കാരൻ ഭൂവുടമയ്ക്കു കൊടുത്തിരുന്ന പാട്ടപ്പണമാണ് അടിമക്കാശ് എന്ന പേരിൽ അറിയപ്പെട്ടിരുന്നത്.
ക്ഷേത്രത്തിലെ ഊഴിയക്കാരിൽനിന്നും ലഭിച്ചിരുന്ന കരത്തിന് അടിമക്കാശ് എന്നും അടിമപ്പണം എന്നും പറഞ്ഞിരുന്നു.
അമ്പലത്തിലേക്ക് അടിമയായി അർപ്പിച്ച ആളിനെ വീണ്ടെടുക്കുന്നതിനു കൊടുത്തിരുന്ന തുകയ്ക്കും ഈ പേർ പറഞ്ഞുവന്നിരുന്നു.
അടിമകൾ കൊടുത്തിരുന്ന വരിപ്പണം എന്ന അർഥത്തിലും ഈ പദത്തിനു പ്രയോഗമുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടിമക്കാശ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടിത്തിട്ട് ഇംഗ്ലീഷ് വിലാസം https://ml.wikipedia.org/wiki/Bottom ഈ ലേഖനം ഒരു അനാഥലേഖനമാണ് .
(മേയ് 2009) ( മേയ് 2009 ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
നദിയുടെ ഗതിമാറുമ്പോൾ ഉണ്ടാകുന്ന എക്കൽത്തിട്ടാണ് അടിത്തിട്ട് (bottom).
അപരദന (erosion) ത്തിൻറെ ഫലമായി നദീമാർഗങ്ങളുടെ ആഴവും പരപ്പും വർദ്ധിക്കുന്നു.
നദീതലത്തിലുള്ള ശിലകൾ ഭിന്നസ്വഭാവത്തിലുള്ളതാവുമ്പോൾ, തലത്തിൻറെ ഒരുഭാഗം മാത്രം കുഴിയാനും മറുഭാഗത്ത് എക്കൽ അടിഞ്ഞുകൂടാനും ഇടയാകുന്നു.
വെള്ളം ഇറങ്ങുമ്പോൾ നീർച്ചാൽ കൂടുതൽകുഴിവുള്ള ഭാഗങ്ങളിലേക്ക് ഒതുങ്ങുന്നു.
വശങ്ങളിൽ എക്കൽ അടിഞ്ഞ് ഫലഭൂയിഷ്ടമായ തിട്ടുകൾ രൂപം കൊള്ളുന്നു.
തീവ്രവും പാർശ്വീകവുമായ അപരദനത്തിൻറെ ഫലമായി നദി എതിർ ഭാഗത്തേക്കുനീങ്ങി ഒഴുകാൻ തുടങ്ങിയാൽ ഈതിട്ടുകൾ വെള്ളപ്പൊക്കകാലത്തുപോലും ക്രമത്തിലധികം നിമജ്ജിതമാകുന്നില്ല.
ഇവയാണ് അടിത്തിട്ടുകൾ എന്നറിയപ്പെടുന്നത്.
സ്വയം ഗതിമാറുന്ന നദികളിൽ ഇത്തരം തിട്ടുകൾ ധാരാളമായി ഉണ്ടാവുന്നു.
മിസിസിപ്പിയിലെ ഇത്തരം ഭൂരൂപങ്ങളാണ് ആദ്യമായി ശ്രദ്ധിക്കപ്പെട്ടത്.
ഇന്ത്യയിൽ ബ്രഹ്മപുത്രനദിയുടെ പാർശ്വങ്ങളിലെ വളക്കൂറുള്ള ചണനിലങ്ങളൊക്കെത്തന്നെ ഇത്തരം തിട്ടുകളാണ്.
അടിപിടി ഇംഗ്ലീഷ് വിലാസം https://ml.wikipedia.org/wiki/Affray
ക്രമസമാധാനം തകർക്കുന്ന തരത്തിൽ രണ്ടോ അതിലധികമോ പേർ പൊതുസ്ഥലത്തുവച്ച് നടത്തുന്ന പോരാട്ടത്തെയാണ് അടിപിടി എന്നു വിളിക്കുന്നത്.
അടിപിടിയുടെ നിർവചനവും, ശിക്ഷയും മറ്റും രാജ്യങ്ങൾക്കനുസരിച്ച് വ്യത്യസ്തമാണ്.
രണ്ടോ അതിൽകൂടുതലോ ആളുകൾചേർന്ന് പൊതുസമാധാനം ഭഞ്ജിക്കത്തക്കവിധത്തിൽ ഒരു പൊതുസ്ഥലത്തുവച്ചു പൊരുതുന്നതിനെ അടിപിടി (Affray) ആയി ഇന്ത്യൻ ശിക്ഷാനിയമം 159-ാം വകുപ്പിൽ വിവരിച്ചിരിക്കുന്നു.
Affraier എന്ന ഫ്രഞ്ച് വാക്കിൽ നിന്നാണ് Affray എന്ന ഇംഗ്ലീഷ് വാക്ക് രൂപം കൊണ്ടത്.
ഈ പദത്തിന്റെ നിയമപരമായ അർഥം ഉൾക്കൊള്ളുന്ന മലയാളപദമായി അംഗീകരിക്കപ്പെട്ടിരിക്കുന്നത് അടിപിടി എന്ന സംജ്ഞയാണ്.
പൊതുസ്ഥലത്തുവച്ചു നടക്കുന്ന സംഭവമായതിനാൽ പൊതുജനങ്ങൾക്ക് സംഭ്രാന്തിയും ശല്യവും സംജാതമാകാൻ സാധ്യതയുള്ളതുകൊണ്ട് അടിപിടി പൊതുസമാധാനത്തിന് എതിരായ ഒരു കുറ്റമായി കരുതപ്പെടുന്നു.
കുറഞ്ഞത് രണ്ടാളുകൾ തമ്മിൽ പോരു നടന്നാൽ മാത്രമേ ഇന്ത്യൻ ശിക്ഷാനിയമം അനുസരിച്ച് ശിക്ഷാർഹമാകുകയുള്ളു.
പോരു നടക്കുന്നത് പൊതുസ്ഥലത്തുവച്ചായിരിക്കണം.
പൊതുജനങ്ങൾക്ക് പ്രവേശനം നല്കിക്കൊണ്ടുള്ള പരിപാടികൾ സ്വകാര്യസ്ഥലത്തുവച്ച് നടത്തുമ്പോൾ പ്രസ്തുതസ്ഥലം തത്സമയം പൊതുസ്ഥലമായി ഗണിക്കപ്പെടുന്നതാണ്.
പൊതുജനങ്ങൾ അവകാശപ്രകാരമോ, അല്ലാതെയോ സാധാരണ സഞ്ചരിക്കുന്നതോ ഉപയോഗിക്കുന്നതോ ആയ സ്ഥലവും പൊതുസ്ഥലമായി കരുതപ്പെടുന്നു.
വാക്കുതർക്കങ്ങൾക്ക് അതീതമായി ശരിക്കു പോരു നടന്നാൽ മാത്രമേ ‘'അടിപിടി'‘ എന്ന കുറ്റമാകുകയുള്ളു.
ഒരു മാസത്തെ തടവോ നൂറുരൂപാ പിഴയോ രണ്ടുംകൂടിയോ ശിക്ഷ നല്കാവുന്ന ഒരു കുറ്റമാണിത്.
അടിപിടിയും ലഹളയും (riot) വ്യത്യസ്തങ്ങളായ കുറ്റങ്ങളാണ്.
ലഹള സ്വകാര്യസ്ഥലത്തുവച്ചും നടക്കാം.
അതിനുകുറഞ്ഞത് അഞ്ചുപേരെങ്കിലും പങ്കെടുത്തിരിക്കണം.
അതുപോലെതന്നെ അടിപിടിയും ആക്രമണവും വ്യത്യസ്തങ്ങളാണ്.
ആക്രമണമെന്നകുറ്റം ഏതു സ്ഥലത്തുവച്ചും ചെയ്യാവുന്നതാണ്.
അത് ഒരു വ്യക്തിക്കെതിരായ കുറ്റമേ ആകുന്നുമുള്ളു.
അടിമകൾ ഇംഗ്ലീഷ് വിലാസം https://ml.wikipedia.org/wiki/Adimakal
മഞ്ഞിലാസിന്റെ ബാനറിൽ എം.ഒ ജോസഫ് നിർമിച്ച മലയാളചലച്ചിത്രമാണ് അടിമകൾ .
വിമലറിലീസ് വിതരണം ചെയ്ത അടിമകൾ 1969 ഏപ്രിൽ 5-ന് കേരളത്തിൽ പ്രദർശനം തുടങ്ങി.
അഭിനേതാക്കൾ സത്യൻ പ്രേം നസീർ ഷീല ശാരദ അടൂർ ഭവാനി അടൂർ ഭാസി ശങ്കരാടി ബഹദൂർ ജേസി എൻ. ഗോവിന്ദൻകുട്ടി ഭരതൻ അമ്മിണി കുട്ടൻപിള്ള കുമുദം പത്മിനി പിന്നണിഗായകർ എ.എം. രാജ പി. ജയചന്ദ്രൻ പി. ലീല പി. സുശീല അണിയറപ്രവർത്തകർ നിർമ്മാണം - എം.ഒ. ജോസഫ് സംവിധാനം - കെ.എസ്. സേതുമാധവൻ സംഗീതം - ജി ദേവരാജൻ ഗാനരചന - വയലാർ രാമവർമ്മ ബാനർ - മഞ്ഞിലാസ് വിതരണം - വിമലാറിലീസ് കഥ - പമ്മൻ തിരക്കഥ, സംഭാഷണം - തോപ്പിൽ ഭാസി ചിത്രസംയോജനം - എം.എസ്. മണി കലാസംവിധാനം - ആർ ബി എസ് മണി ഛായഗ്രഹണം - മെല്ലി ഇറാനി.
ഗാനം ആലാപനം 1 ചെത്തി മന്ദാരം തുളസി പി സുശീല 2 നാരായണം ഭജേ പി ജയചന്ദ്രൻ, കോറസ് 3 ഇന്ദുമുഖീ പി ജയചന്ദ്രൻ 4 താഴമ്പൂ മണമുള്ള എ എം രാജ 5 മാനസേശ്വരീ മാപ്പുതരൂ എ എം രാജ.
6 ലളിതലവംഗ പി ലീല (പരമ്പരാഗതം - ജയദേവൻ).
അവലംബം പുറത്തേക്കുള്ള കണ്ണികൾ ദി ഹിന്ദുവിൽ നിന്ന് അടിമകൾ മുഴുനീള ചലച്ചിത്രം അടിമകൾ
അടിക്ക് അടി (ചലച്ചിത്രം)
ജനറൽ ഫിലിംസ് കോർപ്പറേഷൻസിന്റെ ബാനറിൽ 1978-ൽ കർണ്ണൻ സംവിധാനം ചെയ്ത മലയാളചലച്ചിത്രമാണ് അടിക്ക് അടി.
വിൻസെന്റ് , സുമിത്ര തുടങ്ങിയവർ അഭിനയിച്ച ഈ ചിത്രം ഇനിയും റിലീസ് ചെയ്തിട്ടില്ല.
ഈ സിനിമയുടെ ഓഡിയോ റീലീസിങ്ങ് നടന്നിരുന്നു.
സൗണ്ട് ട്രാക്ക് അടിക്ക് അടിയുടെ ഓഡിയോ കവർ
6 ഗാനങ്ങളാണ് ഈ സിനിമക്ക് വേണ്ടി ഉണ്ടാക്കിയത്.
ബിച്ചു തിരുമല രചിച്ച വരികൾക്ക് ജി. ദേവരാജൻ , എം.കെ. അർജ്ജുനൻ എന്നിവർ ഈണം നൽകി.
പി. ജയചന്ദ്രൻ , അമ്പിളി , ജോളി അബ്രഹാം , പി. മാധുരി , കാർത്തികേയൻ എന്നിവർ ആലപിച്ചു .
No. Song Singer Lyrics Music 1 കാട്ടിലെ രാജാവേ അമ്പിളി , ജോളി അബ്രഹാം ബിച്ചു തിരുമല എം.കെ. അർജ്ജുനൻ 2 കിളി കിളി കിളി കിളി പി. മാധുരി ബിച്ചു തിരുമല ജി. ദേവരാജൻ 3 ഞാനൊരു ശലഭം പി. മാധുരി ബിച്ചു തിരുമല ജി. ദേവരാജൻ 4 നീരാമ്പൽ പൂക്കുന്ന കാർത്തികേയൻ ബിച്ചു തിരുമല എം.കെ. അർജ്ജുനൻ 5 മായം സർവ്വത്ര മായം പി. ജയചന്ദ്രൻ ബിച്ചു തിരുമല ജി. ദേവരാജൻ 6 വരുവിൻ കാണുവിൻ സന്തോഷിപ്പിൻ പി. മാധുരി ബിച്ചു തിരുമല ജി. ദേവരാജൻ അവലംബം
അടിപിടിയൻ പെരുംകണ്ണൻ ഇംഗ്ലീഷ് വിലാസം https://ml.wikipedia.org/wiki/Macromia_bellicosa
നീർക്കാവലന്മാർ (Macromiidae) എന്ന തുമ്പി കുടുംബത്തിൽപ്പെട്ട ഒരു അപൂർവ്വയിനം തുമ്പിയാണ് അടിപിടിയൻ പെരുംകണ്ണൻ .
Macromia bellicosa എന്ന ശാസ്ത്രീയ നാമത്തിൽ അറിയപ്പെടുന്ന ഈ തുമ്പി പശ്ചിമഘട്ടത്തി ലെ ഒരു സ്ഥാനീയ ( endemic ) തുമ്പിയാണ്.
കേരളം , കർണ്ണാടക എന്നീ സംസ്ഥാനങ്ങളിൽ നിന്ന് മാത്രമാണ് ഈ തുമ്പിയെ ഇതുവരെ കണ്ടെത്തിയിട്ടുള്ളത് .
വിവരണം ആൺതുമ്പി
കറുപ്പിൽ പച്ചയും മഞ്ഞയും നിറങ്ങളോട് കൂടിയായ, ഇടത്തരം വലിപ്പമുള്ള ഒരു തുമ്പിയാണ് അടിപിടിയൻ പെരുംകണ്ണൻ .
ആൺതുമ്പിയുടെ ഉദരത്തിന് ഏകദേശം 45-47 മില്ലീമീറ്റർ വരെ വലിപ്പമുണ്ടായിരിക്കും.
ശിരസ്സിലെ മറ്റ് ഭാഗങ്ങൾ മഞ്ഞയും തവിട്ടും നിറങ്ങളിൽ കാണപ്പെടുന്നു.
മുഖത്ത് കണ്ണിന് താഴെയുള്ള കറുത്ത പാടുകൾ ചേർന്ന് T ആകൃതിയിലുള്ള ഒരു അടയാളം കാണാം.
നല്ല തിളങ്ങുന്ന നീല കലർന്ന പച്ച നിറത്തിലുള്ള ഉദരത്തിൽ മഞ്ഞ നിറത്തിലുള്ള വരകൾ ഉണ്ട്.
കറുത്ത നിറത്തിലുള്ള ഉദരത്തിലുടനീളം മഞ്ഞ നിറത്തിലുള്ള പാടുകൾ കാണാം.
കാലുകൾക്ക് മഞ്ഞ കലർന്ന കറുപ്പ് നിറമാണ്.
കുറുവാലുകൾ നേരിയ ചുവപ്പ് കലർന്ന മഞ്ഞ നിറത്തിൽ ഒരേ വലിപ്പത്തിലുള്ളവയാണ് .
പെൺതുമ്പിയുടെ വിവരണം ലഭ്യമല്ല .
ഉയർന്ന പ്രദേശങ്ങളിലെ കാടുകളിലാണ് അടിപിടിയൻ പെരുംകണ്ണൻ കാണപ്പെടുന്നത്.
മലമുകളിലുള്ള കാട്ടരുവികളിലാണ് ഈ തുമ്പി മുട്ടയിടുന്നത് .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം ↑ {{ cite journal }} : Cite uses deprecated parameter | authors= ( help ) ↑ 1 2 ↑ ↑
അടിപ്പാവാട ഇംഗ്ലീഷ് വിലാസം https://ml.wikipedia.org/wiki/Slip_(clothing) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 സെപ്റ്റംബർ മുതൽ തുടരുന്നു.
സ്ത്രീകൾ ധരിക്കുന്ന ഒരു ആന്തരിക വസ്ത്രമാണ് അടിപ്പാവാട .
സാരി , നൈറ്റി തുടങ്ങിയ വസ്ത്രങ്ങൾക്കു കീഴിലാണ് ഇതു ധരിക്കുക.
മേൽപ്പറഞ്ഞ തരത്തിലുള്ള വസ്ത്രങ്ങളുടെ സുതാര്യത ഒഴിവാക്കലാണു ഇതിന്റെ മുഖ്യ ധർമ്മം.
അറബനമുട്ട് ഇംഗ്ലീഷ് വിലാസം https://ml.wikipedia.org/wiki/Arabanamuttu അറബനമുട്ട്
ഉത്തരകേരളത്തിലെ മുസ്ലിംകൾക്കിടയിൽ പ്രചാരത്തിലുള്ള ഒരു പുരാതന ഒരനുഷ്ഠാനകലാരൂപമാണ് അറബനമുട്ട് .
മലപ്പുറം, കോഴിക്കോട്, കണ്ണൂർ, കാസർകോട് എന്നീ ജില്ലകളിൽ ഏറെ പ്രചാരമുള്ള ഈ കലാരൂപം മത്സരവേദികളിലും അവതരിപ്പിച്ചുവരുന്നു.
"അറബന" എന്ന വാദ്യോപകരണം കൈ കൊണ്ട് മുട്ടിയാണ് കളിക്കുന്നത്.
റാത്തിബുകൾക്ക് താളപ്രയോഗത്തിനാണ് അറബന ഉപയോഗിക്കുന്നത്.
അറബന അവതരിപ്പിക്കുന്നത് മാപ്പിള സമുദായക്കാരുടെ വീടുകളിൽ അനുഷ്ഠിച്ചിരുന്നു റാത്തീബ് വേളകളിൽ ആയിരുന്നു.
അതിനെ കൂടുതൽ ജനകീയമാക്കാൻ വേണ്ടി ഇരുപതാം നൂറ്റാണ്ടിന്റെ അവസാനങ്ങളിൽ ഇതൊരു മത്സരയിനമായി സ്കൂൾ കലോത്സവങ്ങളിൽ അരങ്ങേറി.
റാത്തീബ് വേളകളിൽ അവതരിപ്പിക്കുന്നതിന് "അറബന രിഫാഈ റാത്തീബ് മുട്ട് " എന്നും കലാരൂപമായി അവതരിപ്പിക്കുന്നതിനു "അറബന കളിമുട്ട് " എന്നുമാണ് പറയുന്നത്.
പത്തൊൻപതാം നൂറ്റാണ്ടിന്റെ തുടക്കത്തിൽ കേരളത്തിൽ പടർന്നുപിടിച്ച വസൂരി രോഗത്തെ  തടയാൻ മലബാറിലെ മുസ്ലിം  വീടുകളിൽ അറബന മുട്ടി റാത്തീബ് അവതരിപ്പിച്ചിരുന്നു.
കുത്ത്റാത്തീബും അറബനയും വീടുകളിൽ അരങ്ങേറുമ്പോൾ അഹമ്മദ്‌ രിഫാഈ ഷെയ്ഖ്  ഹാളിർ (പ്രത്യക്ഷപ്പെടുക) ആവുകയും രോഗ കാരണമായ വസ്തുക്കൾ രിഫാഈ ഷെയ്ഖ് ന്റെ ശക്തി മൂലം ആ വീട്ടിലേക്ക് വരികയില്ലെന്ന് വിശ്വസിച്ചവരായിരുന്നു അക്കാലത്തെ മാപ്പിള വിഭാഗം.
അനേകം വീടുകളിൽ ഇതുപോലെ കുത്ത്റാത്തീബും അറബനയും  അരങ്ങേറിയതോടെ ഇത് കൂടുതൽ ജനകീയമാവുകയും പിന്നീട് ഇതൊരു കലാരൂപമായി മാറുകയും ചെയ്തു.
കുത്ത്റാത്തീബ് അവതരിപ്പിക്കുന്ന വേളകളെ കൂടുതൽ ഭയാനകമാക്കാൻ വേണ്ടിയാണ് അറബന മുട്ടുന്നത്.
താളാത്മകമായ ബൈത്തുകൾക്കകമ്പടിയായാണ് അറബന മുട്ടിയിരുന്നത്.
അറബനയിലെ ബൈത്തുകളിൽ രിഫാഈ ഷെയ്ഖ് ന്റെയും പ്രവാചകൻ മുഹമ്മദ്‌ നബി[സ്വ]യുടെയും കീർത്തനങ്ങളും കഴിവുകളുമാണ് പരാമർശിക്കുന്നത്.
അറബനമുട്ട് അറബനയുടെ നിർമ്മാണം
മരച്ചട്ട കൊണ്ടാണ് അറബന നിർമ്മിക്കുന്നത്.
മരച്ചട്ടക്ക് ഒന്നര ചാണെങ്കിലും വിസ്താരമുണ്ടാകണം.
അഞ്ച് ഇഞ്ചോളം വീതിയും കാണും.
തോലു കൊണ്ടാണ് മരച്ചട്ട പൊതിയുന്നത്.
ആട്ടിൻതോലോ മൂരിക്കുട്ടന്റെ തോലോ ഇതിന് ഉപയോഗിക്കും.
പിത്തളവാറ് കൊണ്ട് കിലുക്കങ്ങളും  കെട്ടും.
ഇതുംകാണുക ദഫ്‌മുട്ട്‌ അവലംബം
അറബി അക്ഷരങ്ങളിൽ ബംഗാളി എഴുത്ത് ഈ ലേഖനം മറ്റൊരു ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
പെർസോ-അറബിക് ലിപിയിൽ ബംഗാളി എഴുതൽ (ഷാ മുഖ ലിപി) അല്ലെങ്കിൽ "വിശുദ്ധ ഖുർആനിൻ്റെ ലിപിയിൽ ബംഗാളി ഭാഷ" പേർസോ-അറബിക് അക്ഷരമാല (ഷാ മുഖ ലിപി) ബംഗാളി ഭാഷ ദേശി തസ്സാം ബംഗാളി ലിപിയിൽ ഉപയോഗിക്കുന്നു കൂടാതെ/ അല്ലെങ്കിൽ ഭാഷ (ദ്രാവിഡ-സംസ്‌കൃതം)) ഇത് ഇസ്‌ലാമിക ലോകത്ത് അറബി-പേർഷ്യൻ-ടർക്കിഷ് ഭാഷകളിൽ ഉപയോഗിക്കുന്ന വിദേശ പദങ്ങളേക്കാൾ ഇസ്ലാമിക ലോകത്ത് ഉപയോഗിക്കുന്ന പദങ്ങളുടെ വലിയ ഉപയോഗത്തെ സൂചിപ്പിക്കുന്നു.
നവാബി കാലഘട്ടത്തിൽ ബംഗാൾ-പാകിസ്ഥാൻ ഇന്ത്യയുടെ വിഭജനം , കിഴക്കൻ ബംഗാളിൽ, ഈ എഴുത്ത് സമ്പ്രദായം വീണ്ടും രാഷ്ട്രീയ ചർച്ചയിൽ പ്രവേശിച്ചു, തുടർന്ന് ഭാഷയെ "പാകിസ്ഥാൻ ബംഗാളി" അല്ലെങ്കിൽ "പാകിസ്ഥാൻ ബംഗാളി" എന്ന് വിളിച്ചിരുന്നു.
ബംഗാളി ഭാഷയുടെ രചനാ സമ്പ്രദായം അറബി അക്ഷരങ്ങളിൽ നിന്ന് സംസ്‌കൃത അക്ഷരങ്ങളാക്കി മാറ്റാനുള്ള ഈ തീരുമാനം പ്രദേശത്തെ മുസ്‌ലിംകളുടെ മതവിഭാഗത്തെ സംബന്ധിച്ചിടത്തോളം അങ്ങേയറ്റം ആത്മഹത്യാപരമാണെന്ന് സയ്യിദ് അബുൽ ഹസൻ അലി നദ്‌വി പറഞ്ഞു.
ഈ തീരുമാനത്തിൻ്റെ ഫലമായി, ഈ പ്രദേശത്തെ ഒരു വലിയ ജനസമൂഹം അറബി ലിപിയിൽ എഴുതിയ ഇസ്ലാമിക വിജ്ഞാനത്തിൻ്റെ വിശാലമായ ശേഖരത്തിന് 'അപരിചിതരായി' മാറി.
അദ്ദേഹത്തിൻ്റെ അഭിപ്രായത്തിൽ, തുർക്കി ഭാഷയിലും സമാനമായ പദ്ധതി തയ്യാറാക്കിയിരുന്നു.
ആയിരക്കണക്കിന് വർഷങ്ങളായി അറബി ലിപിയിൽ എഴുതപ്പെട്ട തുർക്കി ഭാഷ, കെമലിസം കാരണം, ആ ഭാഷയുടെ രചനാശൈലി അറബി ലിപിയിൽ നിന്ന് റോമൻ/ഇംഗ്ലീഷ് ലിപിയിലേക്ക് മാറ്റി, വലിയ മുസ്ലീം ജനസംഖ്യയെ അവരുടെ ആയിരക്കണക്കിന് ആളുകളിൽ നിന്ന് അകറ്റിയെന്ന് അദ്ദേഹം പറഞ്ഞു.
വര് ഷങ്ങള് .
മഹത്തായ ചരിത്രം-പാരമ്പര്യം, ആയിരക്കണക്കിന് വർഷത്തെ ഇസ്ലാമിക വിജ്ഞാനം
അറബി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Arabi
* അറബി ഭാഷ - ഭാഷ അറബികൾ - അറബി ഭാഷ സംസാരിക്കുന്നവർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അറബി ജനത ഇംഗ്ലീഷ് വിലാസം https://ml.wikipedia.org/wiki/Arabs ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അറബി ഭാഷ സംസാരിക്കുന്ന ജനങ്ങളാണു് പൊതുവേ അറബികൾ എന്നറിയപ്പെടുന്നത്.
എന്നാൽ അറേബ്യൻ ഉപദ്വീപിൽ അധിവസിക്കുന്ന സെമിറ്റിക് ജനത എന്ന അർത്ഥത്തിലാണ് അറബികൾ എന്ന പദം ആദ്യകാലത്ത് പ്രയോഗിക്കപ്പെട്ടിരുന്നത്.
ക്രിസ്തുവർഷം ഏഴാം ശതകത്തിൽ പ്രസ്തുത ജനതയുടെ സ്വാധീനത വർദ്ധിച്ചതോടെയാണ് അതിന് ഇന്നത്തെ അർത്ഥവ്യാപ്തി ലഭിക്കുന്നത്.
'അറബ്' എന്ന വാക്കിന് അക്ഷരശുദ്ധിയോടെ സംസാരിക്കുന്നവർ എന്നാണ് അർത്ഥം.
അറബികളുടെ ഭാഷാപരമായ ഔന്നത്യം ഇവിടെ സൂചിതമാകുന്നു.
ഉച്ചാരണശുദ്ധിയില്ലാത്തവർ എന്ന് അർത്ഥം വരുന്ന 'അജാം' എന്ന പദം പേർഷ്യക്കാരെ പരാമർശിക്കുവാനും ഉപയോഗിക്കപ്പെട്ടിരുന്നു.
വർഗീകരണം 4-6 നൂറ്റാണ്ടുകളിലെ അറബി വസ്ത്രധാരണ രീതി
ഒരു ജനത എന്ന നിലയിൽ അറബികളുടെ ആദ്യകാലചരിത്രം അജ്ഞാതമാണ്.
ആധികാരികചരിത്രം ആരംഭിക്കുമ്പോൾ അറബികൾ മൂന്നു വിഭാഗങ്ങളായി വർഗീകരിക്കപ്പെട്ടിരുന്നു.
വർഗീകരണത്തിന്റെ ശാസ്ത്രീയമായ അടിസ്ഥാനം എന്തായിരുന്നുവെന്ന് നിശ്ചയമില്ല. 'അൽ-അറബ് അൽ ബാഇദാ' എന്നു വിളിക്കപ്പെട്ടിരുന്ന ആദ്യവിഭാഗക്കാർ അന്യം നിന്നുപോയി.
അവരെപ്പറ്റി കൂടുതൽ വിവരങ്ങൾ ലഭ്യമല്ല.
മറ്റു രണ്ടു വിഭാഗങ്ങളും നോഹയുടെ പൊതുവായ പാരമ്പര്യം അവകാശപ്പെടുന്നവരാണ്.
ഇവരിൽ 'ശുദ്ധ അറബികൾ' (അൽ അരബ് അൽ ആരീബ) യാരബിന്റെ സന്തതിപരമ്പരയിൽപ്പെട്ടവരാണെന്ന് വിശ്വസിക്കപ്പെടുന്നു.
നോഹയുടെ മക്കളിൽ ഒരാളായ ശേമിന്റെ വംശത്തിൽപ്പെട്ട ഖഹ്താന്റെ മകനായിരുന്നുവത്രെ യാരബ്.
യാരബിന്റെ സന്തതികൾക്ക് 'ആരബ്' (അറബികൾ) എന്നും അവരുടെ അധിവാസസ്ഥാനങ്ങൾക്ക് 'ആരബ്യ' (അറേബ്യ) എന്നും പേരുണ്ടായി.
യാരബിന്റെ സന്തതികൾ മെസപ്പൊട്ടേമിയയിലും പരിസരപ്രദേശങ്ങളിലും ആടുമേച്ചും ഊരുചുറ്റി സഞ്ചരിച്ചും ജീവിതം നയിച്ചു.
ഇവരിൽ ഒരു വിഭാഗം പില്ക്കാലത്ത് വടക്കൻ പ്രദേശങ്ങളിലേക്കു അധിവാസം മാറ്റി.
ഇവർ 'യമനികൾ' എന്ന് അറിയപ്പെടുന്നു.
'അറബികളാക്കപ്പെട്ട അറബികൾ' എന്ന കൂട്ടരാണ് മൂന്നാമത്തെ വിഭാഗം.
അവരും നോഹയുടെ വംശപാരമ്പര്യം അവകാശപ്പെടുന്നു.
നോഹയുടെ മകനായ ശേമിന്റെ വംശജനായിരുന്നു, ഗോത്രപിതാവായ അബ്രഹാം.
അബ്രഹാമിന് തന്റെ മിസ്രയീമ്യദാസിയായ ഹാഗാറിൽ ഒരു മകൻ ജനിച്ചു.
യിശ്മായേൽ എന്നു പേരായ ഈ മകനും അവന്റെ അമ്മ ഹാഗാറും അബ്രഹാമിന്റെ ഭവനത്തിൽനിന്നു ബഹിഷ്കൃതരായി.
അവർ അറേബ്യൻ മരുഭൂമിയിൽ (ഇന്നത്തെ മക്കയുടെ സ്ഥാനത്ത്) അശരണരായി ഉഴന്നു നടന്നപ്പോൾ ദൈവത്തിന്റെ ദൂതൻ വന്ന് അവരെ സമാശ്വസിപ്പിക്കുകയും സമീപംതന്നെ ഒരു നീരുറവ കാട്ടിക്കൊടുക്കുകയും ചെയ്തു.
യിശ്മായേലിന്റെ സന്താനപരമ്പര ഒരു വലിയ ജനതയായിത്തീരുമെന്ന് ദൈവദൂതൻ പ്രവചിച്ചു.
മരുഭൂമിയിൽ പാർത്ത യിശ്മായേലിന്റെ സന്തതികൾ ഒരു വലിയ ജനതയായിത്തീരുകയും ചെയ്തു.
ക്രമേണ യാരബ്വംശജർ യിശ്മായേലിന്റെ നേതൃത്വം സ്വീകരിച്ചു.
അങ്ങനെ ഇരുകൂട്ടരും ചേർന്ന് യിശ്മായേലിനെ ഗോത്രത്തലവനായി അംഗീകരിക്കുകയും ഒറ്റ ജാതിയായിത്തീരുകയും ചെയ്തു.
എന്നിരുന്നാലും, യിശ്മായേൽ വംശജരെ 'അറബികളാക്കപ്പെട്ട അറബികൾ' എന്നാണ് യാരബ്വംശജർ കണക്കാക്കിയത്.
മരുഭൂമിയുടെ മക്കൾ
അറബികൾ ഒരു നാടോടിവർഗമായിരുന്നു.
മരുഭൂമിയിലെ ജീവിതക്രമമാണ് നാടോടിസ്വഭാവത്തെ നിർണയിച്ചിരുന്നത്.
വസന്തകാലം ആരംഭിക്കുന്നതോടെയാണ് അവിടെ സാധാരണ മഴ പെയ്യുന്നത്.
അപ്പോൾ ശാദ്വലഭൂമികളിൽ സസ്യങ്ങൾ വളരും.
എന്നാൽ ആ മണൽക്കാട്ടിൽ കിണറുകളില്ലായിരുന്നു.
എങ്കിലും ഒട്ടകങ്ങളുടെ പാൽ കുടിച്ചു ജീവിതം നിലനിർത്തും.
മഴക്കാലം കഴിയുന്നതോടെ സസ്യങ്ങൾ ഇല്ലാതാകും.
അപ്പോൾ മരുഭൂമിയിലെ ചരൽനിറഞ്ഞ സ്ഥലങ്ങളിലേക്ക് താമസം മാറ്റും.
കാരണം, അവിടെ കിണറു കുഴിക്കാൻ കഴിയും.
ഇങ്ങനെ ഒരു സ്ഥലത്തുനിന്ന് മറ്റൊരു സ്ഥലത്തേക്കു മാറിമാറിപ്പൊയ്ക്കൊണ്ടിരുന്നു അവരുടെ ജീവിതം.
വർഷപാതം ക്രമരഹിതമായിരുന്നതിനാൽ അവരുടെ സഞ്ചാരവും അനിശ്ചിതമായിരുന്നു.
പ്രതിരോധാവശ്യങ്ങൾക്കും ഒട്ടകങ്ങളെ മേയ്ക്കുന്നതിനുംവേണ്ടി അവർ സംഘം ചേർന്നു.
ഓരോ സംഘവും പൊതുവായ ഒരു പൂർവികന്റെ പാരമ്പര്യത്തിൽ വിശ്വസിച്ചിരുന്നു.
വലിയ സംഘങ്ങളെ വംശമെന്നും ചെറുസംഘങ്ങളെ ഗോത്രമെന്നും വിളിച്ചിരുന്നു.
ഗോത്രത്തലവൻ 'ഷേക്ക്' എന്നാണ് അറിയപ്പെടുന്നത്.
ഒരു സ്ഥലത്തുനിന്നു മറ്റൊരു സ്ഥലത്തേക്ക് നീങ്ങുന്നത് ഷേക്കിന്റെ ആജ്ഞാനുസരണമായിരുന്നു.
അന്യഗോത്രങ്ങളിൽ നിന്നെത്തുന്ന അതിഥികളെ സത്കരിക്കുക ഷേക്കിന്റെ ചുമതലയായിരുന്നു.
ഷേക്കിന്റെ അധികാരശക്തിക്കു മുഖ്യനിദാനം വ്യക്തിപരമായ യോഗ്യതകൾ തന്നെ.
എന്നാൽ നിയമപരമായ കാര്യങ്ങളിൽ പ്രായപൂർത്തിവന്ന എല്ലാ പുരുഷന്മാരും ചേർന്ന അസംബ്ളിയുടെ തീരുമാനങ്ങൾക്കു ഗോത്രത്തലവൻ വിധേയനായിരുന്നു.